Eile sai Kolmas oma põhikooliga ühele poole. Aktus oli nagu ikka, natuke kurb, natuke rõõmus. Paar väga armsat-humoorikat sõnavõttu muutsid selle eriliselt nauditavaks. Vanad klassijuhatajad olid kohal ja neid lilletati eriti innukalt. Tallinnas olevat sadanud, meil seal Tallinna taga pidas ilm ilusat joont. Isegi õhtune aiapidu sugulaste seltsis läks kenasti  ja kuivalt. Kolmas edenes sealt otse "klassiõhtule". Kuna olime isekeskis tingimuste osas kokkuleppele jõudnud, siis jäi tal vaba voli tulla, millal iganes pidu läbi saab.